
תגובת התובעת לבקשת הנתבעת

בהמשך להחלטת בית המשפט הנכבד מיום 9.6.20 מתכבדת התובעת ליתן תגובתה כדלקמן:

1. בבקשתה מנסה הנתבעת לשנות את תקנות סדר הדין ולהפוך את היוצרות. לא זו בלבד שאין להיעתר לבקשת הנתבעת, אלא, שנוכח היותה מופרכת יש להורות על דחייתה וחיובה בהוצאות והכל כפי שיפורט להלן.

2. תקנות סדר הדין האזרחי, תשמ"ד-1984, מורות באופן מפורש כיצד יש לנהוג, אולם, הנתבעת עושה דין לעצמה ולא רק שאינה מצייתת לתקנות, מבקשת היא לקבל החלטה המאשרת סטיה מן הדין.

3. ובמה דברים אמורים -  כתב התביעה צריך לכלל את העובדות העיקריות, אימתי נולדו ולהראות עילה ביחס לנתבע (תקנות 9(5), 13 לתקסד"א).  כתב התביעה אכן מראה עילה ושיש מקום לחייב את הנתבעת להשיב עליו והיא אכן השיבה והגישה כתב הגנה.

4. תיאור המקרה בכתב התביעה מפורט כדבעי וטענת הנתבעת ביחס לכך שתיאור האירוע מעורפל אינה ברורה כשלעצמה.

5. ויובהר, האירוע אינו מוכחש אף בפי הנתבעת.

6. בהתאם להוראות תקנה 127 לתקסד"א צירפה התובעת חוות דעת רפואית להוכחות טענותיה שברפואה, בהתאם להוראות תקנה 128 במידה והנתבעת מעוניינת להשיג/לחלוק על חוות הדעת מטעמה של התובעת רשאית היא לדרוש את בדיקתה של התובעת ולהגיש חוות דעת מטעמה. תקנות סדר הדין מורות בצורה מפורשת שאינה משתמעת לשני פנים כי כב' בית המשפט (ורק הוא, להבדיל מעשיית דין עצמי) רשאי לפטור בעל דין מהגשת חוות דעת מטעמים מיוחדים שירשמו. 

7. הנתבעת לא מצביעה על טעם/ים מיוחד/ים, עושה דין לעצמה, מבקשת לסטות מתקנות סדר הדין ולשנות את סדר ניהול ההליך כאוות נפשה.

8. הנתבעת למעשה מבקשת לפצל את הדיון, להפוך את סדר ניהול ההליך, לקבוע מועדים משלה כשהיא זו המחליטה האם להעמיד את התובעת לבדיקה מטעמה או אם לאו.

9. התובעת תטען כי די בכך כדי לדחות את בקשת הנתבעת על הסף.

10. התובעת תטען כי כתב תביעתה הינו בהתאם להוראות סדר הדין האזרחי, נהיר, מפרט את העובדות העיקריות ואימתי נולדו.

11. כאן המקום לציין כי במסגרת תביעתה, בשים לב לעוולות המיוחסות לנתבעת, מבקשת התובעת, להעביר את נטל הראיה על כתפי הנתבעת וככל שיוחלט על פיצול הדיון יהיה מוטל על כתפי הנתבעת הנטל להוכיח שלא היתה התרשלות שתחוב עליה.

12. התובעת תטען כי אין בבקשתה של הנתבעת ולו טעם אחד המצדיק היעתרות לבקשתה ומשכך מתבקש בית המשפט הנכבד להורות על דחיית הבקשה וחיובה של הנתבעת בהוצאות בקשה זו.



_______________
								אריאל פרייברג, עו"ד
								ב"כ          התובע
1
נבו הוצאה לאור בע"מ  nevo.co.il   המאגר המשפטי הישראלי
C:\אריאל\עמית שלזינגר\תגובת התובעת לבקשת הנתבעת.docx

